има експозиции дадена институция/група от институции (вж. член 101, параграф 1 от Регламента за капиталовите изисквания). Съгласно член 101, параграф 2, трето изречение, данните следва да се отчитат поотделно за всеки пазар на имоти в рамките на Съюза.
 2. Определения
 5.
 Определение за загуба: „загуба“ означава „икономическа загуба“ съгласно определението в член 5, параграф 2 от Регламента за капиталовите изисквания, включително загуби от лизинг на имот. Събраните вземания от други източници (например банкови гаранции, застраховка „Живот“ и др.) не се признават при изчисляването на загуби от недвижим имот. Загубите по дадена позиция не се нетират с печалбите от успешно събиране по друга позиция.
 6.
 Съгласно определението в член 5, параграф 2 от Регламента за капиталовите изисквания, за експозициите, обезпечени с жилищен и търговски имот, изчисляването на икономическата загуба следва да започне от неусвоения размер на експозицията към отчетната дата и следва да включва най-малко: i) постъпленията от реализацията на обезпечението, ii) преките разходи (включително лихвените плащания и разходите за изчисляване, свързани с ликвидацията на обезпечението) и iii) непреките разходи (включително оперативните разходи на изчисляващото звено). Всички компоненти трябва бъдат сконтирани към отчетната референтна дата.
 7.
 Размер на експозицията: за размера на експозицията са приложими правилата, предвидени в трета част, дял II от Регламента за капиталовите изисквания (вж. глава 2 за институции, които прилагат стандартизирания подход, и глава 3 за институции, които прилагат вътрешнорейтинговия подход).
 8.
 Стойност на имота: за стойността на имота са приложими правилата, предвидени в трета част, дял II от Регламента за капиталовите изисквания.
 9.
 Ефект на курсовите разлики: отчетната валута се използва по курса към отчетната дата. Отчетната валута е обменният курс към отчетната дата. Освен това прогнозните икономически загуби следва да отчитат ефекта на курсовите разлики, ако експозицията или обезпечението са деноминирани в друга валута.
 3. Географска разбивка
 10.
 Съгласно обхвата на отчитането, за отчитането на загуби от заеми, обезпечени с недвижим имот, се използват следните образци:
 а)
 един общ образец
 б)
 по един образец за всеки национален пазар в Съюза, към който институцията има експозиции, и
 в)
 един образец със сумарни данни за всички национални пазари извън Съюза, към които институцията има експозиции.
 4. Отчитане на експозиции и загуби
 11.
 Експозиции: всички експозиции, които се третират съгласно трета част, дял II от Регламента за капиталовите изисквания и при които се използва обезпечение с цел намаляване на капиталовите изисквания, се отчитат като загуби от заеми, обезпечени с недвижим имот. Това означава също, че когато смекчаващият риска ефект на недвижимия имот се използва само за вътрешни цели (т.е. по стълб 2) или за големи експозиции (вж. четвърта част от Регламента за капиталовите изисквания), съответните експозиции и загуби не трябва да се отчитат.
 12.
 Загуби: загубите се отчитат от институцията, която има въпросната експозиция към края на отчетния период. Загубите се отчитат веднага при осчетоводяването на провизиите съгласно счетоводните правила. Отчитат се също прогнозните загуби. Данни за загубите се събират за всеки отделен заем, т.е. сумиране на данните за отделните загуби от експозиции, обезпечени с недвижим имот.
 13.
 Референтна дата: за отчитането на загуби се използва размерът на